**Отчет за дейността през 2018г.**

 **на НЧ „Славяни 2013“ – гр. Видин**

Българските читалища участват активно в живота на местните общности и помагат за укрепването и развитието на местните културни, социални и икономически партньорства. Всяко населено място има нужда от читалище, в което да цари културата, писмеността, духовността, място, което да обединява хората в името на доброто.

НЧ „Славяни - 2013“ – гр. Видин е културен център, в който се развива художествено – творческа дейност.

В процеса на работа се сблъскваме с редица проблеми, като почти всички опират до липсата на достатъчно финанси. Най-големият проблем за нас е липсата на помещение за осъществяване на дейността.

Относно художествено – творческата дейност на читалището също имаме поставени важни задачи. До момента към читалището функционират три творчески състава: певческа група, танцов състав и група „Фитнес чрез танци”. Като основна цел на читалището в това естество е сформирането на детски танцов състав .

В организационен план разчитаме предимно на полагащата се субсидия на Читалището/ през 2018 г. за първи път получихме такава от Министерството на културата – 0.25 субсидирана бройка/, и на самофинансиране от страна на самодейците и желаещите да участват в дадено мероприятие.

 През изтеклата 2018 г. НЧ „ Славяни – 2013” е участвало в мероприятия и фолклорни фестивали в Албутин, Покрайна, Капитановци, Флорентин, Брегово, Видин, Неделино и др. През 2019 г. Читалището планира да разшири своята дейност, като участва в тържества извън пределите на страната.